ดิฉันเริ่มกินยาคุมกำเนิดชนิด 21 เม็ดเดือนแรก โดยกินวันที่ 2 ของการมีประจำเดือน กินต่อเนื่องมา 18 เม็ด เวลาเดิม +/- ไม่เกิน 30 นาที ซึ่งต่อมาพบว่าวันสุดท้ายของการกินยาคุม เหลือยาคุม 2 เม็ด โดยที่จำได้คือกินวันศุกร์ 1 เม็ด (เม็ดที่ 18) แต่ที่ยาเหลือคือไม่แน่ใจว่าตัวเองลืมกินวันเสาร์ แล้วกินวันอาทิตย์ปกติ หรือกินวันเสาร์ปกติแต่ลืมกินวันอาทิตย์ พอมาวันจันทร์เวลาเดิมที่ทราบว่าลืมจึงกินไป 2 เม็ด แล้วหมดแพงพอดี ซึ่งระหว่างวันศุกร์และเสาร์ก็มีเพศสัมพันธ์ แต่หลั่งนอก ควรทำอย่างไรดีคะ -กินยาคุมฉุกเฉินร่วมด้วย -กินแผงใหม่ได้เลย โดยไม่ต้องเว้น 7 วันตามฉลาก -เว้น 7 วัน ค่อยเริ่มกินแผงใหม่ -ภายใน 7 วันไม่มีประจำเดือน ตรวจครรภ์ ถ้าเป็นลบก้เริ่มกินแผงใหม่ได้เลย -รอให้ประจำเดือนมาก่อนค่อยเริ่มกินแผงใหม่
สวัสดีค่ะ หากวันที่ลืมทานยาคือวันเสาร์ เมื่อนึกได้ในวันจันทร์ การทานยาไป 2 เม็ดในวันจันทร์จะไม่ได้ช่วยเพิ่มประสิทธิภาพของการคุมกำเนิดในวันเสาร์ที่ลืมทานได้แต่อย่างใด และหากมีเพศสัมพันธ์ในวันเสาร์ โอกาสที่จะตั้งครรภ์ก็มีมากกว่าการที่ไม่ได้ลืมทานยาค่ะแต่หากวันที่ลืมทานยาคือวันอาทิตย์ เมือนึกได้ในวันจันทร์ ก็ให้รีบทานยาเม็ดที่ลืมทันที 1 เม็ดก่อน และทานเม็ดของวันจันทร์ในเวลาเดิม ซึ่งจะช่วยให้ประสิทธิภาพของยาคุมมีเท่าๆ เดิมได้เนื่องจากวันที่มีเพศสัมพันธ์คือวันเสาร์ ซึ่งผ่านมา 3 วันแล้ว ไม่แนะนำให้ใช้ยาคุมฉุกเฉิน เพราะประสิทธิภาพในการป้องกันการตั้งครรภ์ของยาคุมฉุกเฉินนั้นจะน้อยมากแล้ว ดังนั้นหากในตอนนี้ยาคุมหมดแผ21 เม็ดแล้ว แนะนำให้เว้น 7 วันเช่นเดิม หากภายในช่วง 7 วันไม่มีประจำเดือนมา ควรลองตรวจหาหารตั้งครรภ์ หากตรวจไม่พบก็ให้เริ่มยาแผงใหม่ต่อไปได้เลยค่ะ